Mestské zastupiteľstvo v Turzovke v súlade s § 6 a 11, ods. 4 písm. g) zákona NR SR č. 369/1990 Zb. o obecnom zriadení v znení neskorších predpisov, § 6 ods. 12 zákona č. 596/2003 Z. z. o štátnej správe v školstve a školskej samospráve v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov sa uznieslo na tejto novelizácii všeobecne záväzného nariadenia:

**Novelizácia č. 2/2015**

**Všeobecne záväzného nariadenia Mesta Turzovka č. 1/2010**

**o určení výšky dotácie na prevádzku a mzdy na žiaka základnej umeleckej školy,**

 **a dieťa materskej školy a školských zariadení so sídlom na území mesta Turzovka**

**§ 1**

**Predmet úpravy**

Všeobecne záväzné nariadenie mesta Turzovka č.1/2010 o určení výšky dotácie na prevádzku a mzdy na žiaka základnej umeleckej školy a dieťa materskej školy a školských zariadení so sídlom na území mesta Turzovka (ďalej len VZN), ktoré bolo schválené Mestským zastupiteľstvom v Turzovke dňa 24.februára 2010 v znení novelizácie č.1/2011 zo dňa 2.3.2011, č.1/2012 zo dňa 9.3.2012, č.1/2013 zo dňa 6.12.2013, č. 1/2015 zo dňa 11.3.2015 sa touto novelizáciou **č. 2/2015** upravuje nasledovne:

**§ 3**

**Určenie výšky a účelu dotácie**

5. Výška finančných prostriedkov určených na mzdy a prevádzku na dieťa v špeciálnej materskej škole bude určená na základe koeficientu prílohy Nariadenia vlády SR č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov a počtu detí v špeciálnej MŠ k 15.9.2015 zo štatistiky - Výkaz Škol (MŠVVVaŠ SR) 40-01. Z tejto výšky finančných prostriedkov určených na mzdy a prevádzku, ktorá bude určená na základe hore uvedeného koeficientu obdrží Spojená škola sv. Jozefa internátna v Turzovke v zriaďovateľskej pôsobnosti Kongregácie sestier sv. Cyrila a Metoda, zaradenú v sieti škôl a školských zariadení MŠVVaŠ SR, ( Zriaďovatelia súkromných a cirkevných špeciálnych MŠ zriadených v meste Turzovka)dotáciu najmenej vo výške 88 % na dieťa v špeciálnej MŠ podľa počtu detí k 15.9.2015 zo štatistiky Výkaz škol (MŠVVaŠ SR) 40-01.

1. **Príloha č. 1 v doteraz platnom znení sa ruší a nahrádza Prílohou č.1 v nasledovnom znení:**

**Príloha č.1**

**k  VZN č.1 / 2010 o určení výšky dotácie na prevádzku a mzdy**

**na žiaka základnej umeleckej školy a dieťa materskej školy**

**a školských zariadení so sídlom na území mesta Turzovka .**

**Určenie dotácie na rok 2016 na prevádzku a mzdy na žiaka**

**škôl a školských zariadení v zriaďovateľskej pôsobnosti Mesta Turzovka.**

|  |  |
| --- | --- |
| **Subjekt** | **Výška dotácie****na žiaka resp. dieťa na rok (v eurách)** |
| 1. | MŠ | 1 871 |
| 2. | CVČ | 166,59 |
| 3. | ŠKD | 450 |
| 4. | ZUŠ | 540,69 |
| 5. | ŠJ ZŠ\* | 0,90 |
| 6. | ŠJ MŠ\* | 1,09 hlavné jedlo 0,16 doplnkové jedlo |

**\*Fakturácia jedál sa bude uskutočňovať vždy podľa skutočného počtu vydaných hlavných a doplnkových jedál**

**Výška príspevku na úhradu príspevku na režijné náklady**

 **v školských jedálňach v zriaďovateľskej pôsobnosti mesta**

Mesto Turzovka v súlade s ustanovením §140 ,ods. 9, 10 školského zákona č.245/2008 Z.z. určuje výšku príspevku na režijné náklady v školskej jedálni v Materskej škole Turzovka a  v školskej jedálni ZŠ Turzovka, ktorých je zriaďovateľom.

Výška príspevku na režijné náklady pre deti MŠ je v sume 0,20 €/ deň. Výška príspevku na režijné náklady pre žiakov ZŠ je 0,10 €/deň. Spôsob platenia a vyúčtovanie upraví vedúca školskej jedálne interným predpisom, ktorý musí byť zverejnený na verejne prístupnom mieste v rámci budovy ŠJ.

1. **Príloha č. 2 v doteraz platnom znení sa ruší a nahrádza Prílohou č.2 v nasledovnom znení:**

**Príloha č.2**

**K  VZN č. 1 / 2010 o určení výšky dotácie na prevádzku a mzdy**

**na žiaka základnej umeleckej školy a dieťa materskej školy**

**a školských zariadení so sídlom na území mesta Turzovka.**

**Určenie dotácie na rok 2016 na prevádzku a mzdy na žiaka školského zariadenia**

**(školská jedáleň) Spojenej školy sv. Jozefa internátnej v Turzovke.**

|  |  |
| --- | --- |
| **Subjekt** | **Výška dotácie** **na žiaka resp. dieťa na rok (v eurách)** |
| ŠJ Spojenej školy sv. Jozefa internátnej v Turzovke\* | 0,80 €/ hlavné jedlomax. dotácia 4 800,- € / rok |
| Špeciálna MŠ  | 3 961 /dieťa/max. dotácia 27 100 € /rok |

\***\*Fakturácia jedál sa bude uskutočňovať vždy podľa skutočného počtu vydaných jedál**

**§ 2**

**Záverečné ustanovenia**

1. Novelizácia č. 2/2015 VZN č.1/2010 o určení výšky dotácie na prevádzku a mzdy na žiaka základnej umeleckej školy a dieťa materskej školy a školských zariadení so sídlom na území mesta Turzovka bola schválená Mestským zastupiteľstvom v Turzovke dňa 9.12.2015
2. Novelizácia č. 2/2015 nadobúda právoplatnosť pätnástym dňom od schválenia t. j. 28.12.2015 a  účinnosť od 01.01.2016.

JUDr. Ľubomír Golis, v. r.

primátor mesta

*Vyvesené na úradnej tabuli mesta dňa : .........*

*Zvesené z úradnej tabule mesta dňa : ..........*